El Tachinas
El Tachinas (isp. El Tajín) – ikikolumbinė archeologinė radimvietė rytų Meksikoje, Verakruso valstijoje, į pietryčius nuo Posa Rikos, Papantlos savivaldybėje. Tai buvo Verakruso klasikinės kultūros centras ir vienas svarbiausių Mezoamerikos klasikinio laikotarpio miestų. Miesto pavadinimas totonakų kalba reiškia „griaustinio vieta“. Manoma, kad toks buvęs ir totonakų griaustinio, žaibo ir lietaus dievo vardas.